Aquila - singurele titluri pe plus din indicele BET
*	Alin Brendea, Prime Transaction: 'Putem bănui existența unor investitori instituționali care își întăresc prezența în acționariatul societății'
*	BT Capital Partners estimează o creștere cu 69% a profitului Aquila, în cel de-al doilea trimestru, comparativ cu perioada aprilie-iunie 2023 
*	Fondul de pensii Metropolitan Life a intrat în acționariatul companiei, în acest an, în vreme ce fondurile administrate de BCR Pensii și NN Pensii și-au majorat deținerea în companie 

Titlurile companiei de distribuție și logistică pentru piața bunurilor de larg consum Aquila (AQ) au înregistrat un randament de 0,3%, în perioada 29 iulie - 5 august, în raport cu moneda euro, reprezentând singurele acțiuni pe plus din indicele BET în intervalul menționat, ce cuprinde și scăderile de la începutul acestei săptămâni.